ታይሞ ክብለኪ እየ ሰዓት ትሸዓተን ፈረቓን ኮይኑ እግዚኣብሄር ህቦብላ ንፋስን ማይን ኣምጺኡ ባዕሉ ዓሪቑዎ ናብ ቦታና ተመሊስና። ንመጀመርታ ግዘ ክነጥቅዕ ምስ ከድና፡ ዋላ'ውን ከይተረድአና ንላገጽ ነይርና። ከይፈለጥና ኣብ ቅድሚኦም በጺሕና ግን ቦንባ ተደርቢዩና። ኦሮማይ እቲ ዘዘንትውልና ዝነበሩ ኲናትን ወረ ኲናትን በጺሕናዮ ብዓይንና ርኢናዮ። ሕራይ፡ "ዓዲ ተወሪራ እንተተባሂልካ እምቢ ኣይትብልን ኬድና" ግን ኩናት ዕንወት እዩ። ብጀካ ክትቐትል ካልእ ኣይትሓስብን፡ ጠቕላላ ኢኻ ትቕየር። ካልእ ሰብ ኢኻ ትኸውን። ኣነ ድማ ካልእ ሰብ'የ ነይረ። ኣብቲ ሳልሳይ ወራር እንብሎ ሰራዊት ኢትዮጵያ ዘጥቅዓሉ ናይ መወዳእታ ኲናት ተማሪኸ ብህይወት ካብ ዝተረፉ ሰራዊት ሻዕቢያ'የ። ኲናት ገልጠምጠምን ብርሰትን እዩ። ካብ 2002 ኣትሒዘ ኣጣይሱና ምሰበልኩ፡ ክሳብ 2006 ብሎሚ ጽባሕ ን11 ዓመት ጸኒሐ። ብደሞዝ፣ ብኹሉ ነገር ዝርአ ዕብየት ብዘይምንባሩ ምስቲ ሰራዊት ተስፋ ቖሪጸ። ሽዑ፡ ወተሃደር ድየ እሱር?
